Jay-Z

Shawn Corey Carter, kjent som Jay-Z (også skrevet JAY-Z), (født 4. desember 1969) er en amerikansk rapper, låtskriver, musikkprodusent, gründer og forretningsmann. Han har solgt over 100 millioner plater. Han er anerkjent som en av de beste rapperne gjennom tidene og er blant de største trendsetterne i hiphopkulturens historie.Høsten 2021 ble han innlemmet i Rock and Roll Hall of Fame som den første levende solorapperen.


== Liv og virke ==
Jay-Z ble født og vokste opp i Marcy Houses i Brooklyn. Han begynte som musiker sent på 1980-tallet. Etter å ha blitt avvist av flere store plateselskaper, grunnla Jay-Z og hans medgrunnleggere Damon Dash og Kareem Burke i 1995 det uavhengige plateselskapet Roc-A-Fella Records. I 1996 ga Jay-Z ut debutalbumet Reasonable Doubt på Roc-A-Fella Records. Albumet slo godt an hos musikkanmelderne og ble etter hvert også en kommersiell suksess. Reasonable Doubt regnes av mange hiphopfans og kritikere som Jay-Zs beste plate,  og mange mener dette er et av de beste hiphop-albumene noensinne. Plateselskapet Roc-A-Fella Records skulle for øvrig senere komme til å lansere artister som Kanye West, Rihanna, J. Cole og DJ Khaled.
Jay-Zs forretningsliv og liv utenfor musikken har også fått betydelig oppmerksomhet. Han er eier av suksessrike 40/40 Club sportsbar, og var med på å etablere klesmerket Rocawear. I 2007 solgte han sin andel av Rocawear for 204 millioner dollar. Han har også vært sjef for Def Jam Recordings, og er grunnleggeren av underholdningsfirmaet Roc Nation og dets datterselskap Roc Nation Sports. Som medlem av Roc Nation Sports er Jay-Z lisensiert sportsagent, og har blant annet signert idrettsutøvere som Kevin Durant, Romelu Lukaku, Eric Bailly og Jérôme Boateng. Hans ekteskap med sangerinnen Beyoncé Knowles-Carter har vært med på å gjøre ha til en global figur i popkulturen. Som par har de en estimert samlet formue på 1,43 milliarder dollar, med sin individuelle nettoverdi på 930 millioner dollar, noe som gjør ham til den rikeste musikk-artisten i verden.Jay-Z er blant de mest anerkjente musikerne fra det 21. århundre, og er en av de mest berømte rapperne noensinne. Han har vunnet 22 Grammy-priser, og er dermed den rapperen i verden som har fått flest Grammy-priser. Med 14 solo-album har han også rekorden for flest nummer én album utgitt av en soloartist. Blant albumene regnes Reasonable Doubt (1996), The Blueprint (2001) og The Black Album (2003) som klassikere; det gjør også den kritikerroste American Gangster fra 2007, som er basert på Denzel Washingtons film av samme navn. Watch The Throne (2011), samarbeidsalbumet med Kanye West og 4:44 (2017). Jay-Z har også spilt inn fire nummer én singler på Billboard Hot 100. Den samme publikasjonen rangerte han som den største artisten på 2000-tallet, mens Rolling Stone kalte ham en av de 100 største artistene noensinne. I 2017 ble han den første og eneste rapperen som har blitt innlemmet i Songwriters' Hall of Fame. Han er også den første som har mottatt Salute to Industry Icons Award på den 60-ende utgaven av Grammy-utdelingen i 2018.


== Diskografi ==
StudioalbumReasonable Doubt (1996)
In My Lifetime, Vol. 1 (1997)
Vol. 2... Hard Knock Life (1998)
Vol. 3... Life and Times of S. Carter (1999)
The Dynasty: Roc La Familia (2000)
The Blueprint (2001)
The Blueprint2: The Gift & the Curse (2002)
The Black Album (2003)
Kingdom Come (2006)
American Gangster (2007)
The Blueprint 3 (2009)
Magna Carta Holy Grail (2013)
4:44 (2017)SamarbeidsalbumThe Best of Both Worlds (med R. Kelly) (2002)
Unfinished Business (med R. Kelly) (2004)
Collision Course (med Linkin Park) (2004)
Watch the Throne (med Kanye West) (2011)
Everything Is Love (med Beyoncé som The Carters) (2018)


== Referanser ==


== Eksterne lenker ==
Offisielt nettsted 
Offisielt nettsted 
(en) Jay-Z – kategori av bilder, video eller lyd på Commons 
(en) Jay-Z – galleri av bilder, video eller lyd på Commons 
(en) Jay-Z på Internet Movie Database 
(da) Jay-Z på Scope 
(fr) Jay-Z på Allociné 
(en) Jay-Z på AllMovie 
(en) Jay-Z hos Turner Classic Movies 
(en) Jay-Z hos The Movie Database 
(en) Jay-Z hos Internet Broadway Database 
(en) Jay-Z på Apple Music 
(en) Jay-Z på Discogs 
(en) Jay-Z på Discogs 
(en) Jay-Z på MusicBrainz 
(en) Jay-Z på SoundCloud 
(en) Jay-Z på Spotify 
(en) Jay-Z på Songkick 
(en) Jay-Z på Last.fm 
(en) Jay-Z på Genius — sangtekster 
(en) Jay-Z på AllMusic 
(en) Jay-Z på AllMusic 
Jay-Z på Twitter 
Jay-Z på Facebook 
Jay-Z på YouTube 
Jay-Z på YouTube 
Jay-Z på Myspace